# Patvirtinta

Neringos savivaldybės tarybos

2017 m. rugpjūčio 24 d.

sprendimu Nr. T1-141

(2017 d. lapkričio 23 d. sprendimo Nr. T1-230 redakcija)

#### neringos savivaldybės MENO PREMIJOS, skirtOS TarptautinėS kūrybinėS tapybos laboratorijos Neringoje ,,Pagal Brücke“ dalyviams, skyrimo nuostatai

### **I. BENDROSIOS NUOSTATOS**

1. Neringos savivaldybės meno premija (toliau – Premija) skiriama Tarptautinės kūrybinės tapybos laboratorijos Neringoje ,,Pagal Brücke“ (toliau – Tapybos laboratorija) dalyviams. Premijos skyrimo nuostatai (toliau – Nuostatai) nustato Premijos dydį, rūšį, skyrimo tvarką.

2. Premijos tikslas – įvertinti menininkų kūrybą ir simboliškai paskatinti juos pinigine premija.

3. Premija skiriama kasmet Tapybos laboratorijos dalyviams už Tapybos laboratorijos metu sukurtus kūrinius, kurie viešai pristatomi Tapybos laboratorijos pabaigoje organizuojamoje parodoje (toliau - Paroda).

4. Premiją steigia Neringos savivaldybės taryba.

5. Premija mokamos iš Neringos savivaldybės biudžeto asignavimų, skirtų Kultūros ir jaunimo veiklos programai.

**II. PREMIJOS DYDIS IR RŪŠIS**

6. Premijos dydis – 300 Eur. Kiekvienais metais skiriamos 3 (trys) Premijos.

7. Premijos rūšis – vienkartinė.

8. Premijos nominacijos:

8.1. Premija už metų temos atskleidimą;

8.2. Tapytojo Romualdo Kuncos vardo premija už tapybinius pasiekimus ir ekspresionistinę raišką;

8.3. Grafiko Audriaus Puipos vardo premija už ieškojimus, netikėtumus ir ekspresionistinių kūrinių sukūrimą Kuršių nerijoje.

### **III. PREMIJOS SKYRIMAS**

9. Potencialius pretendentus Premijai gauti atrenka Neringos savivaldybės mero (toliau – Meras) potvarkiu sudaryta penkių asmenų komisija (toliau – Komisija) iš Tapybos laboratorijos metu sukurtų kūrinių, kurie yra pateikti eksponavimui parodoje. Komisijos veikla neterminuojama, protokoliniai sprendimai priimami didžiąja balsų dauguma. Komisija siūlymus dėl Premijos skyrimo pateikia Merui.

10. Komisijos veiklos nuostatus tvirtina Meras savo potvarkiu.

11. Premija skiriama Mero potvarkiu, Premijos laureato diplomas/padėkos raštą pasirašo Meras.

12. To paties asmens kandidatūra Premijai gauti gali būti teikiama praėjus ne mažiau kaip dvejiems metams po Premijos gavimo.

13. Pretendentai vertinami pagal šiuos kriterijus:

13.1. meninę kūrybos brandą;

13.2. geriausiai atskleistą Kuršių nerijos išskirtinumą;

13.3. kūrybinio tapybos darbo išliekamąją vertę.

14. Premija skiriamos neatsižvelgiant į kitas pretendento gautas premijas.

15. Informacija apie Premijos skyrimo tvarką bei Tapybos laboratorijos dalyvius, kuriems yra skirtos Premija, skelbiamos savivaldybės interneto svetainėje.

**IV. BAIGIAMOSIOS NUOSTATOS**

16. Nuostatuose neaptarti klausimai sprendžiami Lietuvos Respublikos įstatymų nustatyta tvarka.

17. Nuostatai gali būti keičiami, tikslinami ir pildomi Neringos savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_